
Мъже:

Жени:

Диктор

Кристин Симпсън (водеща)

Бил Уайт

Кристин Хелмър
Морис ван Молдерен
Никол

Пол Бътрик

Сай Алън

Александър Кийт

Жак Верхаселт
ДИКТОР
Днес в „Бирени страсти” ще прегледаме пътешествията ни в чудния свят на бирата. „Бирени страсти” вашето забавно и образователно предаване – това са „Бирени страсти”. VV „Бирени страсти” – открийте страстта си към хубавата бира.  
КРИСТИН
Добре дошли в „Бирени страсти”, аз съм Крис Симпсън. Да, смеете се, но това шоу е посветено изцяло на бирата. Сега може да ви се струва забавно, но в крайна сметка вероятно ще си кажете: „Леле, това не го знаех”. Ако искате да научите световната история, просто прегледайте историята на бирата. Тя е стара колкото и цивилизацията ни, тоест поне на седем хиляди години. Бирата е едно от най-обичаните питиета и се прави навсякъде по света. Днес ще ви разкажем какво да очаквате през следващите седмици в „Бирени страсти” и мисля, че ще останете изумени колко голяма е ролята на бирата в живота ни и как историята и културата са развили тази проста напитка, която днес в Северна Америка приемаме за даденост. V
ДИКТОР
Бирата се вари и се пие по цял свят и докато „Бирени страсти” едва докосваше върха на айсберга, ние успяхме да заснемем някои от най-добрите пивоварни в Ирландия, Белгия, Великобритания и Канада. Станахме свидетели на различна култура в пиенето на бира и на промяна в стила й. V В Ирландия посетихме „Гинес”, една компания, надраснала страната си и завоювала света. „Гинес” е истинска бира – извинете, тъмно пиво, както я наричат в Ирландия – и е прочута навсякъде. Бирената атмосфера в Ирландия не се е променила много, особено в Дъблин, където усещате пулса на нощния живот още щом пристигнете. Келтската атмосфера е гаранция за доброто ви настроение. Страхотна музика, танци и бира – какво повече ви трябва? V Стане ли въпрос за бира, няма друго място като Белгия. За Белгия бирата е като виното за Франция. Тук има деветстотин марки бира, подходящи за всяка храна, настроение или момент от деня. Що се отнася до ламбик бирите, задължително трябва да се отбиете в „Ла Бакас” в Брюксел. От мига, в който сипят първата ви чаша от голямата керамична кана, ще се пристрастите към богатия вкус на тази бира и, както повечето хора, честичко ще се отбивате тук. Ламбик бирите са специалитет на пивоварната „Бел Вю”. Тя прилича на винарска изба и произвежда богати на вкус бири. Мазето е пълно с бурета, където пивоварите създават някои от най-добрите десертни бири, които някога сте опитвали. Има „Фрамбоа” (малинова бира), „Крийк” (череша на фламандски) и „Гууз”. „Гууз” е толкова уникална, че селекцията й от ламбик бири върви със собствена реколта. В Белгия ще срещнете изключителна бирена култура, а наливането е истински ритуал, дори вече има световно първенство, което печели страхотна популярност. В световните серии по точене на бира „Стела Артоа” се състезават най-добрите бармани в цял свят, които доказват, че наливането на бира не е никак проста работа. Напоследък основната бира на „Интербрю”, „Стела Артоа” печели световна слава с популяризирането на известните марки и, разбира се, една хубава бира трябва да се налее в кристално чиста чаша. 

МОРИС
Хубава чаша? Ако вземете една чаша… – особено в Белгия… или където и да било по света… – трябва да има… два пръста пяна отгоре, …което е признак на качество. Чашата трябва да е чиста… и да няма много мехурчета. Така се познава, че… чашата ви е… добре измита и че течността в нея е съвсем чиста. Важно е да има и хубава форма, така че като я видите, …веднага да ви се допие. Аз винаги пия от чаша. Един момент. Друг много важен детайл са ивиците по чашата… – по тях можете да видите колко пъти сте отпили. Само трябва да преброите пръстените по чашата. Така можете да сте сигурни, че барманът ви е сипал в кристално чиста чаша. 
ДИКТОР
В Белгия разнообразието е подправката на живота и съвсем логично, подправките са това, което прави „Хугарден” уникална. Тя има цитрусов вкус, който прекрасно утолява жаждата ви в горещ летен ден. Кориандърът и корите от портокал й придават уникален вкус. Където и да отидете в Белгия, ще откриете страхотна бирена история. V В Обединеното Кралство настъпват промени. Мрачните пъбове стават по-ведри, а храната – по-разнообразна. Но повечето от традиционния нощен живот все още се вихри под арките, където купонът тече до ранни зори. „Биър Ти Ви” посети пивоварната „Бодингтън” в Манчестър, където произвеждат прочутия ейл. Начинът, по който този ейл се наточва в чашите е наистина неповторим. Тази бира е с превъзходен вкус, но едва отскоро вече можете да постигнете този страхотен каскаден ефект и у дома в кутийки. 
НАДПИС
ПОЛ БЪТРИК, ПИВОВАР, „БОДИНГТЪН” 

ПОЛ БЪТРИК
Британските пивовари започнаха да слагат азот в бирите си, …подобно на технологията на „Гинес”… и пенливия ейл се получава именно от този процес. Азотът прави миниатюрни мехурчета, които образуват хубава гъста пяна. Ние в „Бодингтън” го използваме за бирата в кутийки още от деветдесет и първа година, …когато започнахме да правим… бира в кутийки на азотна основа с изобретяването на така наречената „джаджа”, която прави много гъста пяна.  
ДИКТОР
Бъртън все още е пивоварната столица на Великобритания и „Бас” е синоним на този факт. Историята на семейство Бас е феноменална и е изложена в „Музея на Бас”. „Бас” имат две действащи пивоварни и собствен малцов завод, които произвеждат невероятното количесто от oколо един милион щатски бурета. Не пропускайте този епизод на „Бирени страсти”. След малко ще видим какво можем да очакваме и от северноамериканската сцена. Останете с нас.  
НАДПИС
ЗНАЕТЕ ЛИ, ЧЕ:



„В НАЧАЛОТО НА ЧЕТИРИНАЙСЕТИ ВЕК Е НЯМАЛО ПОЧТИ НИКАКВИ КРЪЧМИ, НО ДО ХИЛЯДА ПЕТСТОТИН СЕДЕМДЕСЕТ И СЕДМА ГОДИНА САМО В АНГЛИЯ БРОЯТ ИМ ВЕЧЕ НАДВИШАВАЛ СЕДЕМНАЙСЕТ ХИЛЯДИ”.

ИЗ „ИСТОРИЯ НА БИРАТА И ЦИВИЛИЗАЦИЯТА” ОТ ГРЕГ СМИТ
КРИСТИН
Северна Америка е доста по-различна от европейските си конкуренти. За начало нощният ни живот е изпълнен с музика и телевизия почти във всеки клуб. Тук на мода са леките бири и по-специално пилзенските. Най-важното в обслужването е бързината. Пие се най-вече бутилирана, а по източното крайбрежие – повече наливна бира. Друга тенденция в Северна Америка е съживяването на малките селски пивоварни. Започваме северноамериканското ни пътешествие с една такава пивоварна. Тези пивоварни са ни върнали някои от позабравените ни уникални марки и вкусове. V 
ДИКТОР
Регионът „Мускока” в Онтарио е прочут летен курорт. Заради отличните условия и природни красоти, идеални за летен туризъм, Гари и Бо Макмълин не се колебаят да построят пивоварна в сърцето на Мускока. Пивоварната „Лейкс оф  Мускока” е само един от удивителните примери за малки селски пивоварни, ръководени от хора, чиято страст е бирата. Видове бира като тъмния меден ейл са привлекли вниманието на много потребители. Количествата не са големи, но всяка бутилка и халба е създадена със страст. Недалеч от „Лейкс оф Мускока” се спряхме и в центъра на нощния живот, „Кий ту Бала”, където вече двайсет и пет години най-добрите канадски рокенрол банди забавляват хилядите туристи всяко лято. Гледайте невероятната история на Мускока в специалното ни шоу. V Посетихме и Лондон, Онтарио – дом на най-прочутата канадска бира „Лабат” от хиляда осемстотин четирийсет и седма година. „Лабат Блу” е чудесен пример за лека бира, която е и най-продаваната канадска бира и всеки ден печели нови и нови фенове в Съединените Щати. Тази бира с прекрасен златист цвят се прави от канадски малц и халартски хмел от Германия. През 2001-а година „Лабат Блу” отпразнува петдесетгодишния си юбилей. В Халифакс, Нова Скотия, посетихме два бирени феста – „Лоуър Дек” и „Сплит Кроу” и се позабавлявахме страхотно. Халифакс е прочут с гостоприемството си, в което ще се убедите, ако посетите тези страхотни заведения, където наливната бира и местната музика са неразделна част от нощния живот. Споменахме ли за светлия индиaнски ейл на Александър Кийт? В Европа точенето на бира е ценно умение, но да работиш сред тълпите на „Лоуър Дек” е истинско изкуство. 

НАДПИС
САЙ АЛЪН, БАРМАН, „ЛОУЪР ДЕК”

САЙ
Да, трудно е, но сме длъжни да се справим. Тук, в „Лоуър Дек” имаме най-различни методи. Подносите са огромни и понякога тежат до трийсет килограма и трябва да ги носим на рамото си. През първата ми нощ като барман тук си помислих, че няма проблем, но по средата на нощта ръката ми започна да трепери, …опитах се да се справя, но не след дълго успях да разлея шестнайсет бири върху себе си. Затова имаме различни тренировъчни подноси като този – викаме му „дамския поднос”. Побира точно четири халби и всеки барман трябва да започне с него и да мине без произшествия с четирите халби през тълпата, след което официално е приет в „Лоуър Дек”. После идва ред и на доста по-големия поднос. Този е за истински мъже, а този – за деца. 
ДИКТОР
Със сигурност ще се влюбите в Атлантическа Канада. Ако посетите семейство Оланд и пивоварната на Александър Кийт, ще се уверите колко се гордеят с корените си. Тя може би е най-страхотният пример за пивоварен процес в целия свят. „Бирени страсти” забавно и образователно ви разкрива тайните на бирата. 

НАДПИС
КОЙ ГО Е КАЗАЛ:


АЛЕРГИЧЕН СЪМ КЪМ ТРЕВАТА. НО МОЖЕШЕ И ДА Е ПО-ЗЛЕ. МОЖЕШЕ ДА СЪМ АЛЕРГИЧЕН КЪМ БИРАТА

А. ГРЕГ НОРМАН


Б. ТАЙГЪР УДС


В. СТИВ ЕЛКИНГТЪН


Г. ДЖАК НИКЛАУС


ВЕРЕН ОТГОВОР – А. ГРЕГ НОРМАН

ДИКТОР
Добре дошли отново в „Бирени страсти”. Всяка седмица ние изследваме удивителната история на бирата, а днес пивоварят Бил Уайт ще ни разкаже откъде идва терминът „Гууз”. „Гууз” е бира, която се прави от специална смесица от млад и стар ламбик. 
НАДПИС
БИЛ УАЙТ, „ГУУЗ”

БИЛ
Белгия е… малка страна… опустошавана много пъти в хода на историята, но белгийците са силни и творчески личности. Във фламандския език има дума за борец за свобода и тя е „гууз”. Когато опитате най-уникалните и забележителни продукти на Брюксел… – бирите със спонтанна ферментация… – ще  се влюбите в една специална бира, която се прави след смесване на отлежала до шест години в дървени бурета ламбик бира и бира, която още не е ферментирала напълно. По този метод всъщност се прави и шампанското. Така че ламбик бирата се прави като смесите отлежала и ненапълно ферментирала бира като получената смес също трябва да ферментира и крайният резултат е един много специален продукт… – „борецът за свобода” или „гууз”, който се е превърнал в символ на историческия стремеж на белгийците към свобода. Те имат и прекрасна природа за всякакви видове бира. Тук се произвеждат около осемстотин-деветстотин тона бира… – от най-светлите, които са и най-популярни, …до по-тъмните, плодовите, пшеничните, леките, кафявите бири. Страхотно място. Радвам се, че съм тук да им се насладя. 
КРИСТИН
Вече споменахме думата „ламбик”, което е тип бира. Знаете ли, че има няколко типа бира? Ейлoве, леки бири, тъмни бири, ламбик и много други, от които произхождат и други вариации. Те се различават не само по вкус, но и по цвят, от светли и пенливи до тъмни червено-кафяви бири. Всяка седмица ще ви разказваме за тях, посещавайки различни пивоварни и научавайки интересни неща за тези забележителни съоръжения. Но за да разберем тези „типове”, първо трябва да научим какво всъщност представлява бирата, както и малко повече за пивоварния процес. Зад всяка чаша бира стои една удивителна наука.

ДИКТОР
Бирата не е сложно нещо, тя е проста комбинация от ечемик, вода, хмел и мая. За много хора пивоварството е изкуство с еднакви аспекти, но с различни мащаби – от малките до свръхмодерните мега пивоварни. V Много от тази наука е скрита в затворените контейнери, но ние издирихме някои страхотни пивоварни, за да ви покажем етапите, които са близко до оригиналните пивоварни методи. Първият етап се осъществява извън пивоварната в някой малцов завод. Малцирането е процесът на покълнване на зърното, от което се произвеждат нужните за пивоварния процес ензими. Пресният ечемик се доставя до завода чрез камиони. После се изсипва в резервоари, където се накисва във вода, за да започне процесът на покълнване. Пресява се за стимулиране на растежа и когато ечемикът е готов за варене, растежът му се спира чрез извличане на водата в пещта за сушене. След това ечемичният малц се изпраща в пивоварната. Там той се претегля и се смила в мелницата. После се смила отново до груб прах наречен малцово мливо. На този етап се отделят люспите от зърната, които пък се смилат на още по-ситни парчета. После смленият малц се изсипва в контейнера за каша. Там той се смесва с гореща вода, която пивоварят нарича „течност”. После кашата леко се разбърква и сладостта на малца се издърпва чрез естествените му ензими, които разбиват захарите на зърното, създаващи скорбяла. Получилата се сладка кехлибарена течност се нарича „уорт”. 
АЛЕКСАНДЪР КИЙТ


Ето го нашият уорт. Уорт е староанглийска дума, която означава „растение”. Наричаме го така, защото добавяме и растения като ечемик и хмел.
ДИКТОР
Уорт-ът вече е филтриран и остатъчното мокро зърно е продадено на местните фермери като фураж. Сега той се добавя в котела и започва да се вари. По време на този процес се добавят изсушени цветя наречени хмел, които му придават горчивина, аромат и стабилност. Някои пивовари като Хугардeн добавят на този етап подправки като кориандър и портокалови кори при варенето на житни бири. Именно тук се създават различните вкусове – пивоварят решава какъв хмел да добави и на какъв етап. В общи линии хмелът, който се добавя сега придава леко горчивия вкус на бирата. Ако накрая добавите и по-фини листа хмел, бирата ще стане по-ароматна и по-малко горчива. После свареният, горещ уорт се пуска във водовъртеж, за да се отделят хмела и другите твърди остатъци от малца. Чистият уорт след това се охлажда до подходящата температура и се прехвърля в цистерните за ферментация. V Добавя се прясна мая, за да се стартира процеса на ферментация, която продължава четири-пет дни за ейловете и малко по-дълго за леките бири. Истинската магия на пивоварството се случва по време на ферментацията. Тук уортът „подхранва” маята, която превръща захарите в алкохол и въглероден двуокис. След този процес уортът се превръща в бира. Има три вида ферментация – повърхностна, когато пивоварят добавя мая, която се издига до повърхността на бирата, като при ейловете; …дънна ферментация – тук добавената мая се утаява на дъното, като при леките бири и се прави при по-ниски температури; …и спонтанна ферментация, която по думите на Жак от „Бел Вю” повече прилича на чудо, като при ламбик бирите.
ЖАК ВЕРХАСЕЛТ, „БЕЛ ВЮ”


Бирата пристига в открит съд. V Отгоре имате покрив, но със специална форма и с пространство под него. Бирата се излива, …изстудява се… и в същото време се добавя мая. Има повърхностна и дънна ферментация, …но тук имаме спонтанна ферментация след това, понеже маята… е изтеглена от бирата.
ДИКТОР
В някои случаи се налага и вторична ферментация в бурета или в бутилки. След ферментацията бирата се изпомпва в стоманени цистерни където тя узрява. Оттук вече е готова за наливане в бутилки, кутийки, кегове и бурета. V В най-модерните заводи кутийките могат да се пълнят със скорост от две хиляди в минута, а бутилките – толкова бързо, че дори камерата ни не може да проследи процеса. Слагат се капачки и етикети и крайния продукт е готов за доставяне до баровете и магазините за бира. А последната стъпка зависи от нас, защото все пак някой трябва да я изпие. Всички ние пием бира, било на вечеря, на социални сбирки или на купони. След това бутилките и кеговете се връщат в пивоварната. Там те се рециклират, почистват, измиват, влизат отново в употреба и целият процес започва отначало. 

КРИСТИН ХЕЛМЪР


Здравейте, аз съм Кристин Хелмър и наливам тази бира специално за вас. Останете с нас, след малко се връщаме. 
ДИКТОР
„Гарантирано качество” с пивоваря Бил Уайт.

КРИСТИН
Може да си мислите, че знаете всичко за бирата, но аз ви гарантирам, че не знаете и наполовината колкото човекът зад мен. Името му е Бил Уайт и от над двайсет и шест години е главният пивовар на компанията „Оланд”. Всяка седмица той ще ни разказва неща, които дори не сте си представяли. Бил, какво ще ни разкажеш днес?
БИЛ УАЙТ
Имаме да говорим за цялата история на света, защото тя е неразривно свързана с историята на бирата. Ако трябва да се върнем още в зората на времето, първите бирени рецепти са записани във Вавилон. Повечето хора си задават въпроса – откъде идват всички тези вкусове и цветове? Днес ще говорим за процеса на малциране, на покълнване на зърното и за това как природата превръща скорбялата в захар, a по-късно и маята – в алкохол. Бирата представлява точно това – алкохолно питие направено от зърно. Оставяте го да покълне, после спирате растежа и го изсушавате в пещ. Така малцът става светъл както и бирата. Ако пък го изпекат докато придобие по-тъмен цвят, бирата става по-тъмна и с различен вкус. Някои видове бира се правят с изгорен карамел и имат специфичен вкус. Различните видове мая – за ейл или за лека бира – също създават различни вкусове. А после преди да се добави хмела, който е много важен, особено за немските бири, някои слагат и подправки – кориандър, обелки от портокал, …борови иглички, пирен… – с цел да обогатят вкуса на бирата. И когато ги смесите с различните видове мая и зърно, получавате удивително разнообразие на вкусове и цветове, което е отвъд всякакво въображение. Можете да използвате бирата и за готвене или да си сготвите нещо, което да върви с бирата, която предпочитате. Тъмното печено месо върви с тъмен ейл, чипсът – със светъл ейл „Бас”, мидите – с белгийската „Стела”… и така нататък. В Белгия дори имат чудесна черешова бира, която върви с шоколад, както и всякакви видове ламбик бири. Как да сервирате? В каква чаша? Влияе ли формата на вкуса? Защо използвате различни чаши? Има ли различни начини за наливане на бира по света? Отговорът е да, да, да. Очакват ни вълнуващи мигове през следващите седмици. 
КРИСТИН
Бил, ти определено си човек със страст към бирата. Не изпускайте следващите ни предавания, в които той ще ни разкаже много интересни неща. Ако и вие искате да станете бирен експерт, посетете биър точка ком и предаването „Гарантирано качество”. V
ДИКТОР
„Гарантирано качество” е вашият шанс да покажете на приятелите и колегите си, че не сте само пияч, но и пивовар. Гледайте Бил всяка седмица и посетете биър точка ком за повече информация. Включете се и изпробвайте уменията си. Запишете си резултата и опитайте пак, за да видите дали от клиент поръчващ си поредната бира ще се превърнете в господар на бара.  
КРИСТИН
„Бирени страсти” е начин да се забалвявате, да научите нещо и да се потопите в традицията и културата на най-хубавото питие на света – бирата. И понеже всички мъже добре знаят, че бирата не е забавна без момичета, всяка седмица една прекрасна дама ще закрива предаването ни. И накрая, не забравяйте, че ако искате да научите нещо повече за бирата, посетете биър точка ком – там ще намерите много информация и забавления. V
НИКОЛ
Здравейте, аз съм Никол от Торонто. Благодаря ви, че сте с „Бирени страсти” и наздраве! 

Превод: Йосиф Йосифов

